Transnet vorder ná kuberaanval | Netwerk24
Deur William Horne 27 Julie 2021 15:07
In 'n verklaring wat Dinsdag uitgereik is, sê hy sekere dele van sy IT-stelsels is weer aanlyn, maar dat die verwerking van vrag steeds met die hand gedoen word.
Koelvraghouers word steeds geprioritiseer sodat bederfbare produkte nie weens die bottelnek in die hawens vrot nie.
Transnet sê elke terminaal in sy hawens het nou al hul planne om terug op die Navis-stelsel te kom aan die hoofkantoor deurgegee.
Die maatskappy gaan die stelsel stelselmatig in werking stel soos funksionaliteit terugkeer.
Maar intussen bly die force majeure-verklaring van 22 Julie van krag. Dit sal na verwagting wel "binnekort" opgehef word.
Geen verdere besonderhede oor die kuberaanval op Transnet is tans bekend nie. Hy het vroeër gesê hy het wel nou die bron van die aanval geïdentifiseer, maar was nie bereid om meer inligting bekend te maak nie.
Khumbudzo Ntshavheni, waarnemende minister in die presidensie, het Vrydag in terugvoering oor die vorige week se onluste gesê die regering dink nie dat die aanval met die onluste verband hou nie.